**Goetheprisen av Frankfurt am Main** (**Goethepreis der Stadt Frankfurt**) er en tysk litteraturpris som ble innstiftet i 1927, og som blir utdelt i «bokbyen» Frankfurt am Main på Goethes fødselsdag 28. august. Prisen deles ut til personer som gjennom sitt virke viderefører og støtter opp under Goethes tankesett og virke. Prismottakere trenger ikke være forfattere.

Historie
--------

Ideen til opprettelsen av prisen kom fra litteraturhistorikeren og Goethe-forskeren Ernst Beutler (som i 1960 selv ble tildelt prisen). Den 31. august 1926 ga bystyret i Frankfurt sin tilslutning, og stilte midler til rådighet for 10 000 riksmark i prispenger og 3000 riksmark i administrasjonskostnader.

Den første prisvinneren, Stefan George, stilte seg først avvisende til å motta prisen, men ga etter for offentlig press og tok i mot den likevel.

Allerede i 1930 kom det til en meget kontroversiell pristildeling, i det man med 7 mot 5 stemmer besluttet å gi prisen til psykoanalysens far, Sigmund Freud.

Alle pristildelinger fram til 1942 (samt den i 1960, til Beutler) fant sted i Goethe-huset i Frankfurt.

### Goetheprisen i det tredje rike

Fra 1933 til 1942 fant pristildelingene sted i regi av det nasjonalsosialistiske regimet. Prisvinnerne Kolbenheyer (1937) og Schäfer (1941) erklærte offentlig sin troskap til nazi-styret.

Etter 1945
----------

Den første prisvinneren etter andre verdenskrig var fysikeren Max Planck i 1945. Planck hadde først blitt foreslått året før, i 1944, men ble da avvist av Rikskulturministeriet grunnet hans motstand mot nasjonalsosialismen.

Fra 1948 har alle pristildelingene, med unntak av 1960 og 1988, funnet sted i Frankfurts *Paulskirche*, som også er åsted for utdelingen av *De tyske bokhandlernes fredspris*.

Prisvinnere
-----------

Prismottakeren får et pergamentskrevet diplom og 50 000 Euro.

Prisen var opprinnelig årlig, men ble fra 1949 treårig. Prismottakere har vært:

Den tyske psykoanalyikeren Sigmund Freud ble tildelt prisen i 1930.
Den tyske forfatteren Thomas Mann mottok prisen i 1949.
Den svenske filmskaperen Ingmar Bergman fikk prisen i 1976.
Den syriske poeten Adunis ble tildelt prisen i 2011.

| Årstall | Mottakere | Nasjon | Virke |
| --- | --- | --- | --- |
| 1927 | Stefan George | Tysklands flagg Tyskland | forfatter |
| 1928 | Albert Schweitzer | Tysklands flagg Tyskland | lege og filosof |
| 1929 | Leopold Ziegler | Tysklands flagg Tyskland | filosof |
| 1930 | Sigmund Freud | Tysklands flagg Tyskland | psykoanalyiker |
| 1931 | Ricarda Huch | Tysklands flagg Tyskland | forfatterinne |
| 1932 | Gerhart Hauptmann | Tysklands flagg Tyskland | forfatter |
| 1933 | Hermann Sehr | Tysklands flagg Tyskland | forfatter |
| 1934 | Hans Pfitzner | Tysklands flagg Tyskland | komponist |
| 1935 | Hermann Stegemann | Tysklands flagg Tyskland | forfatter |
| 1936 | Georg Kolbe | Tysklands flagg Tyskland | billedhugger |
| 1937 | Erwin Guido Kolbenheyer | Østerrikes flagg Østerrike | forfatter og dramatiker |
| 1938 | Hans Carossa | Tysklands flagg Tyskland | forfatter og lyriker |
| 1939 | Carl Bosch | Tysklands flagg Tyskland | kjemiker og ingeniør |
| 1940 | Agnes Miegel | Tysklands flagg Tyskland | forfatterinne og journalist |
| 1941 | Wilhelm Schäfer | Tysklands flagg Tyskland | forfatter |
| 1942 | Richard Kuhn | Tysklands flagg Tyskland | kjemiker |
| 1945 | Max Planck | Tysklands flagg Tyskland | fysiker |
| 1946 | Hermann Hesse | Tysklands flagg Tyskland | forfatter og maler |
| 1947 | Karl Jaspers | Tysklands flagg Tyskland | filosof og forfatter |
| 1948 | Fritz von Unruh | Tysklands flagg Tyskland | forfatter |
| 1949 | Thomas Mann | Tysklands flagg Tyskland | forfatter |
| 1952 | Carl Zuckmayer | Tysklands flagg Tyskland | forfatter |
| 1955 | Annette Kolb | Tysklands flagg Tyskland | forfatterinne |
| 1958 | Carl Friedrich von Weizsäcker | Tysklands flagg Tyskland | filosof og fysiker |
| 1960 | Ernst Beutler | Tysklands flagg Tyskland | forfatter |
| 1961 | Walter Gropius | Tysklands flagg Tyskland | arkitekt |
| 1964 | Benno Reifenberg | Tysklands flagg Tyskland | journalist og forfatter |
| 1967 | Carlo Schmid | Tysklands flagg Tyskland | jurist og politiker |
| 1970 | György Lukács | Ungarns flagg Ungarn | filosof og litteraturviter |
| 1973 | Arno Schmidt | Tysklands flagg Tyskland | forfatter |
| 1976 | Ingmar Bergman | Sveriges flagg Sverige | teater- og filmregissør |
| 1979 | Raymond Aron | Frankrikes flagg Frankrike | filosof og sosiolog |
| 1982 | Ernst Jünger | Tysklands flagg Tyskland | forfatter |
| 1985 | Golo Mann | Tysklands flagg Tyskland | historiker, forfatter og filosof |
| 1988 | Peter Stein | Tysklands flagg Tyskland | teater- og filmregissør |
| 1991 | Wisława Szymborska | Polens flagg Polen | poet |
| 1994 | Ernst Gombrich | Østerrikes flagg Østerrike | kunsthistoriker |
| 1997 | Hans Zender | Tysklands flagg Tyskland | komponist og dirigent |
| 2000 | Siegfried Lenz | Tysklands flagg Tyskland | forfatter |
| 2002 | Marcel Reich-Ranicki | Tysklands flagg Tyskland | litteraturkritiker |
| 2005 | Amos Oz | Israels flagg Israel | forfatter og journalist |
| 2008 | Pina Bausch | Tysklands flagg Tyskland | koreograf og ballettdirektør |
| 2011 | Adunis | Syrias flagg Syria | forfatter |

Referanser
----------

Eksterne lenker
---------------

* (de) Offisielt nettsted Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** GND
 |